Japonska vlada je zavrnila poziv za brezpogojno predajo, ker je verjela, da bo sposobna pogajati o ugodnejših pogojih predaje. V začetku avgusta so ZDA vrgale atomske bombe na japonska mesta Hirošimo in Nagasaki. Med dvema bombardiranjema so Sovjeti v skladu z Jaltskim sporazumom napadli japonsko Mančurijo in hitro premagali Kwantungovo vojsko, ki je bila največja japonska borbena sila. Ta dva dogodka sta prepričala predhodno neomajne voditelje cesarske vojske, da sprejmejo pogoje predaje. Rdeča armada je osvojila tudi južni del otoka Sahalin in Kurilske otoke. 15. avgusta 1945 se je Japonska predala.
Dokumenti o predaji so bili podpisani v Tokijskem zalivu na krovu ameriške bojne ladje USS Missouri 2. septembra 1945, s čimer se je vojna končala.